Selección de rugby de Galicia

A **Selección de rugby de Galicia** representa a Galicia no deporte de rugby en competicións internacionais de carácter oficial e amigábeis, independentemente de que os xogadores participen ou non con outras seleccións nacionais recoñecidas pola IRB.

## Historia
A Federación Galega de Rugby data do ano 1983, malia que houbo algúns clubs anteriores á fundación da federación coma o Club de Rugby Arquitectura Técnica da Coruña. Hoxe en día os recursos do rugby galego son moi limitados e a nivel de clubs o rugby galego non pasa por un bo momento, a pesar diso o XV do Toxo está a xogar a un grande nivel estando entre as mellores do estado, e chegando a participar en competicións internacionais de rugby oficiais, sendo a primeira selección galega en acadalo.

O seu primeiro partido foi unha derrota fronte a potente Selección de rugby de Portugal en Santa Isabel na capital galega, os seguintes partidos que xoga a selección son no Campionato de Seleccións territoriais, campionato no que nunca venceu pero no que ten acadado moi boas clasificacións, que a levaron a xogar na Copa de Europa de rexións, onde até o de agora saíu derrotada en tódolos partidos.

O seu debut nun partido internacional foi contra o equipo de Bearn, equipo que representa a esta rexión do Iparralde de fala gascona, no estadio Manuel Anxo Cortizo de Lalín. Os do Toxo saíron derrotada 8 a 26 nunha data histórica para o deporte galego, ao ser o primeiro partido oficial disputado por unha selección do país.

## Os símbolos
miniatura|Flor do toxo, símbolo da selección.
### A Flor do Toxo
O símbolo da selección galega de rugby é a flor do toxo, a chorima (tamén coñecido coma *xorima*, e outras formas dialectais) a cal é considerada flor nacional de Galiza, debido a súa abundancia nas terras galegas e ao seu significado, unha fermosa flor que xermina entre espiñas.

### O himno
O himno da selección é "Os Pinos", coma himno de Galicia, con trazas do celtismo (común a grandes seleccións europeas de rugby coma Irlanda, Escocia ou Gales) e do helenismo sempre presentes na obra de Pondal.

## Estadios representativos do XV do Toxo
A selección galega ten disputado xogos por toda Galicia. Os primeiros partidos do equipo foron xogados en Santa Isabel, en Santiago de Compostela. Este estadio foi inaugurado o 22 de setembro de 1963, tiña un peche sinxelo cunha cuberta, e en 1969 instalouse nel unha tribuna e uns focos luminosos, cun custo de 1 millón de pesetas e capacidade para 8.000 espectadores. O equipo de fútbol SD Compostela xogou neste campo até 1993. En 2003, o campo foi remodelado como parte do Centro Municipal de Deportes, co nome de Santa Isabel.

Posteriormente pasa a xogar partidos tanto en Vigo coma en Culleredo, na cidade olívica no Estadio Universitario e na cidade da comarca coruñesa no Complexo Deportivo de Acea de Ama. Os partidos internacionais xogados até o de agora en territorio galego foron xogados no Estadio Manuel Anxo Cortizo en Lalín, na comarca do Deza, estadio moderno (recentemente en remodelación), e con capacidade para 8.000 seareiros.

## Rexistros
Relación de tódolos partidos xogados pola Selección de rugby de Galiza en campionatos estatais e internacionais

### Partidos amigábeis

### Campionato de seleccións territoriais

### Copa de Europa de Rexións

## Notas
## Véxase tamén
### Ligazóns externas
*Páxina oficial da Federación Galega de Rugby